suspension af forældelsesfristen
Suspension af forældelsesfristen betyder, at den 3-årige forældelsesfrist i Forældelseslovens § 3, stk. 1, først begynder at løbe fra et senere tidspunkt, hvis fordringshaveren er ubekendt med fordringen eller skyldneren, regnes forældelsesfristen i i Forældelseslovens § 3, stk. 1 først fra den dag, da fordringshaveren fik eller burde have fået kendskab hertil, jf. Forældelseslovens § 3, stk. 2.
Hvis kreditor ikke kendte til fordringen/kravet, fx fordi kreditor ikke er klar over, at der er en skade, så kan der ske suspension af forældelsesfristen. Hvis kreditor ikke kendte til skyldner, fx fordi kreditor ikke ved, hvem der har ansvar for skaden, så kan der ske suspension af forældelsesfristen. Forældelsesfristen kan ikke suspenderes ud over de lange forældelsesfrister på 10 år eller 30 år (ved miljø- og personskader).